અલોક વર્માએ એફઆઇઆર દાખલ કરીને તપાસ શરૂ કરાવી હતી, તેમાં તપાસનો રેલો ભ્રષ્ટાચારની ગંગોત્રી સુધી પહોચે તે અગાઉ તેમને કોઇ પણ કારણ વગર રજા ઉતારી દેવામાં આવ્યા છે. આ આખી ઘટનામાં ભ્રષ્ટાચારીને બચાવવા નિર્દોષ દંડાઇ રહ્યા હોવાનો આક્ષેપ કરીને કોંગ્રેસી આગેવાનો દ્વારા આખા મામલાની નિષ્પક્ષ તપાસની માંગણી કરીને ભારતીય જનતા પાર્ટી ના હાય હાય ના નારા સાથે સૂત્રોચ્ચાર કરવામાં આવ્યો હતો.